section_heading: Sveučilište
paragraph_text: mini|lijevo|100px|Jordanov umirovljeni dres na sveučilištu Nakon srednje škole Jordan je dobio stipendiju na sveučilištu Sjeverna Karolina. Kao freshman prosječno je postizao 13.4 poena te je proglašen ACC Freshmanom godine. U finalu NCAA natjecanja 1982. godine, protiv sveučilišta Georgetown predvođeni Patrickom Ewingom, Jordan je postigao odlučujući koš za pobjedu svojih Tar Heelsa i osvajanje NCAA natjecanja. Jordan je poslije objasnio da je to bila prekretnica u njegovu životu. Tijekom treće godine na sveučilištu, Jordan je prosječno postizao 17.7 poena i 5 skokova. Nakon osvajanja Naismith i Wooden nagrade za sveučilišnog igrača godine, Jordan je još jednu sezonu proveo s Tar Heelsima prije nego što se prijavio na NBA draft 1984. Izabran je kao 3. izbor NBA drafta od strane Chicago Bullsa, iza Sama Bowiea i Hakeema Olajuwona. 1986. Jordan se odlučio na povratak u Sjevernu Karolinu kako bi završio fakultet i diplomirao.